Učenici 8.b!

U ovom tjednu ponavljanja, pregledajte po datumima dokumente koji se nalaze na web stranici škole pod mojim imenom i prezimenom, a odnose se na vaš razred te provjerite imate li sve planove ploča u svojim bilježnicama.

Ovaj tjedan je i prilika da nadoknadite eventualne zaostatke i pošaljete mi ih u privatnoj poruci na Yammer.

Danas ćemo ponavljati gradivo o višestrukosloženoj rečenici.

* pažljivo pročitajte i provjerite plan ploče u svojoj bilježnici s planom koji sam vam poslala u Word dokumentu na web stranici škole 18.3.2020.

Usmeno odgovorite na sljedeća pitanja (odgovore ne morate pisati u bilježnicu):

1. Koliko predikata ima višestrukosložena rečenica?

2. Kakve surečenice se mogu uklopiti u višestrukosloženu rečenicu?

3. Kako prepoznajemo glavnu surečenicu?

4. Koji su veznici nezavisnih surečenica (sastavnih, rastavnih, suprotnih, isključnih, zaključnih)?

5. Kako prepoznajemo zavisne surečenice?

Podsjetnik za određivanje sastava višestrukosložene rečenice:

* najprije podcrtaj predikate
* po smislu odredi surečenice i odvoji ih kosom crtom
* zaokruži veznik i vezničke riječi (glavna surečenica obično nema veznik)
* vrstu rečenice određuj tek nakon što si postaviš odgovarajuće pitanje s rečenicom koju surečenica dopunjuje

 Provjerite još jedanput zadatke u bilježnici koje je trebalo riješiti za vježbu.

 Dovršite ukoliko nešto niste riješili.

* riješite zadatke u radnoj bilježnici na str. 56., 57. i 58. (koristite udžbenik i bilježnicu)

S obzirom na to da petak nije nastavni dan, a mi po rasporedu petkom imamo 2 sata, riješene zadatke u RB fotografirajte i pošaljite mi do srijede 8.4.2020. u privatnoj poruci na Yammer. U srijedu navečer na web stranicu škole stavit ću gradivo koje trebate ponoviti tijekom četvrtka.